b'\n_START_ARTICLE_\nBronius Karali\xc5\xabnas\n_START_SECTION_\nBiografija\n_START_PARAGRAPH_\n1974 m. baig\xc4\x97 Vilniaus in\xc5\xbeinerin\xc4\xaf statybos institut\xc4\x85. 1975-1979 m. mok\xc4\x97si aspirant\xc5\xabroje. 1983 m. Sankt Peterburge apgyn\xc4\x97 technikos moksl\xc5\xb3 kandidato disertacij\xc4\x85, daktaro laipsnis nostrifikuotas 1993 m._NEWLINE_1974\xe2\x80\x931978 m. gamybinio susivienijimo \xe2\x80\x9eElfa\xe2\x80\x9c konstravimo biuro in\xc5\xbeinierius elektrikas, 1978\xe2\x80\x931990 m. Elektros ma\xc5\xa1in\xc5\xb3 instituto (SEMMTI) Vilniaus filialo vyresnysis mokslo darbuotojas, 1990\xe2\x80\x931994 m. elektromechanikos bendrov\xc4\x97s \xe2\x80\x9eLiepa\xe2\x80\x9c mokslo darbuotojas. Nuo 1994 m. Vilniaus in\xc5\xbeinerinio statybos instituto (nuo 1996 m. Vilniaus Gedimino technikos universitetas) d\xc4\x97stytojas; nuo 1994 m. Automatikos katedros docentas.\n_START_SECTION_\nMokslin\xc4\x97 veikla\n_START_PARAGRAPH_\nSvarbesn\xc4\x97s mokslini\xc5\xb3 tyrim\xc5\xb3 sritys \xe2\x80\x93 nestacionarieji procesai elektromechaniniuose energijos keitikliuose, tiesiaeigi\xc5\xb3 elektros varikli\xc5\xb3 magnetinio lauko ir charakteristik\xc5\xb3 skai\xc4\x8diavimas bei kompiuterinis modeliavimas, adaptyvieji automatinio valdymo sistem\xc5\xb3 ir tiesiaeigi\xc5\xb3 pavar\xc5\xb3 stabdymo procesai, naujos konstrukcijos ir optimali\xc5\xb3 stabdymo sistem\xc5\xb3 k\xc5\xabrimas. Mokslini\xc5\xb3 projekt\xc5\xb3, tarp j\xc5\xb3 ir tarptautini\xc5\xb3 dalyvis ir vykdytojas: 2003\xe2\x80\x932004 m. rengiant \xe2\x80\x9eMega\xe2\x80\x9c tinkl\xc4\x85 (mechatronikos d\xc4\x97stytoj\xc5\xb3 kvalifikacijos tobulinimo sistema), 2005\xe2\x80\x932006 m. pertvarkant ir atnaujinant mechatronikos tyr\xc4\x97j\xc5\xb3 ir doktorant\xc5\xabros studij\xc5\xb3 programas bei rengiant ir \xc4\xafgyvendinant t\xc5\xb3 tyr\xc4\x97j\xc5\xb3 kompetencijos nacionalines programas._NEWLINE_Paskelb\xc4\x97 daugiau kaip 100 mokslini\xc5\xb3 straipsni\xc5\xb3, tarp j\xc5\xb3 ir u\xc5\xbesienio spaudoje, 6 mokslo populiarinamuosius straipsnius, padar\xc4\x97 27 i\xc5\xa1radimus. Para\xc5\xa1\xc4\x97 12 metodini\xc5\xb3 priemoni\xc5\xb3 ir mokom\xc5\xb3j\xc5\xb3 knyg\xc5\xb3.'